**Կոնվերսանո** (*Conversano*), հինավուրց քաղաք և կոմունա հարավային Իտալիայի Ապուլիա մարզի Բարի գավառում։ Գտնվում է 30 կմ Բարի քաղաքից հարավ-արևելք և Ադրիատիկ ծովից 7 կմ հեռավորության վրա։ Ծովի մակարդակից քաղաքը գտնվում է 219 մ բարձրության վրա։ 2015 թվականի տվյալներով Կոնվերսանոյում բնակվում են 26 078 մարդ։

Քաղաքի պահապան հրեշտակը համարվում է Սբ. Ֆլավիանը։

Կոնվերսանոյի քաղաքապետն է Ջուզեպե Լովասջիոն։ Քաղաքի օրը նշվում է նոյեմբերի 24-ին։

Պատմություն
-----------

Կոնվերսանոյի տեղում հին ժամանակներում կանգնած էր *Նորբա* քաղաքը, որտեղ ապրում էին յապիգները (լատին․՝ Iapyges, Iapygii, հուն․՝ Ιάπυγες). հնդեվրոպական ծագում ունեցող ժողովուրդ, որ ապրում էր ժամանակակից Ապուլա մարզի տարածքում և հետագայում ասիմիլացման ենթարկվեց հին հռոմեացիների կողմից։ *Նորբա* քաղաքը Հռոմը զավթել է մ.թ.ա. 268 թվականին։ Արևմտյան գոթերի հարձակումից հետո տեղայնքը որոշ ժամանակ մնաց ամայի, սակայն շուտով այն վերածնվեց *Casale Cupersanem* նոր անվան տակ։

Ռոբերտ Վիսկարի զարմիկը 1054 թվականին ընդունեց *Կոնվերսանոյի կոմս* տիտղոսը։ Նրա կալվածքների թվի մեջ մտնում էին նաև Լեչե և Նարդո տեղայնքները։ Բասունվիլլո ընտանիքից հետո Կոնվերսանո կոմսությունը բազմիցս ձեռքից ձեռք է անցել։ Տարբեր ժամանակներում Կոնվերսանոյի տիրակալներն են եղել Բրիենները, Լուքսեմբուրգները, Սանսևերինոները, Բարբիանոները և Օրսինիները։ 15-ից մինչև 19-րդ դարերը Կոնվերսանոյի կոմսի տիտղոսը կրում էին Ակվավիվա գերդաստանի ներկայացուցիչները։ 1690 թվականին քաղաքն ամայացավ ավերիչ ժանտախտի համաճարակի պատճառով։

Ժողովրդագրություն
-----------------

Բնակչության աճը

Տեսարժան վայրեր
---------------

Կոնվերսանոյի տեսարժան վայրերից է Կոնվերսանո ամրոցը, որն իրենից ներկայացնում է միջնադարյան կոմսական ժառանգաբար փոխանցվող ամրոց։ Այն գտնվում է բլրի վրա, որ նայում է քաղաքին, և, հավանաբար, սկիզբ է առնում 6-րդ դարի գոթական պատերազմների ժամանակներից։ Հետագայում ամրոցը վերանորոգվել է 11-րդ դարում։ Ամրոցն ունի մի կլոր աշտարակ, որն 14-րդ դարում ավելացրել էր կոմս Ջուլիո Անտոնիո Ակվավիվան։ 

Իշխանական ամրոց Կոնվերսանոյում
Հռոմեական ժամանակաշրջանի տաճարը կառուցվել է 11-րդ դարում, այնուհետև հիմնովին վերակառուցվել է 14-րդ դարում, իսկ 17-րդ դարում այն վերանորոգվել է բարոկկո ոճով։

Կոնվերսանոյում նաև կարելի է այցելել բենեդիկտացիների մենաստանը, որը համարվում է Ապուլիայում հնագույնը և որի զանգագատունը ավելի բարձր է խոյանում, քան Հռոմեական տաճարի զանգակատունը, խորհրդանշելով մենաստանում ապրող միանձնուհիների ավելի բարձր կարգավիճակը, քան տեղական եպիսկոպոսի։ 13-րդ դարի ֆրանցիսկանական եկեղեցին և Մարկիոնե ամրոցը նույնպես արժանի են զբոսաշրջիկների ուշադրությանը։

Կոնվերսանո ամրոցը, զանգակատունը և հռոմեական տաճարը

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  «Bilancio demografico Anno 2016 Gennaio Provincia: Bari». Արխիվացված է օրիգինալից 2019 թ․ մարտի 11-ին. Վերցված է 2017 հուլիսի 24-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Մեծ կատալոնական |
|  |
| Չափորոշչային վերահսկողություն | VIAF: 155952668 · WorldCat VIAF: 155952668 |

 |

|  |  |  |  |
| --- | --- | --- | --- |
| 

| * դ
* ք
* խ
Բարի գավառի բնակավայրեր |
| --- |
|  |
| Ադելֆիա • Ալբերոբելո • Ալտամուրա • Ակվավիվա դելե Ֆոնտի • Բարի • Բինետո • Բիտետո • Բիտոնտո • Բիտրիտո • Գրավինա ին Պուլիա • Գրումո Ապուլա • Լոկորոտոնդո • Կազամասիմա • Կապուրսո • Կասանո դելե Մուրջե • Կաստելանա Գրոտե • Կոնվերսանո • Կորատո • Մոդունո • Մոլա դի Բարի • Մոլֆետա • Մոնոպոլի • Նոիկատարո • Նոչի • Չելամարե • Պալո դել Կոլե • Պոլինյանո ա Մարե • Պոջորսինի • Պուտինյանո • Ջոյա դել Կոլե • Ջովինացո • Ռուվո դի Պուլիա • Ռուտիլիանո • Սամիկելե դի Բարի • Սանիկանդրո դի Բարի • Սանտերամո ին Կոլե • Վալենցանո • Տերլիցի • Տորիտո • Տրիջանո • Տուրի |

 |